Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11214

b) az adott forgószárnyas légijármű típusra a 7.4.4 pontban előírt repüléstechnikai ellenőrzést megfelelő időszakon belül elvégzik. 7.4 Jogosítások Megjegyzés: A személyzet kereszt jogosításának az eltérő típusokon való repülésnek és a képzettség beszámításának általános tulajdonságaira vonatkozó útmutatót lásd az Egyéni szakszolgálati engedélyek kiadását biztosító állami rendszer létrehozására vonatkozó eljárások kézikönyvében (Doc 9379). 7.4.1 Folyamatos gyakorlatban tartás – légijármű parancsnok 7.4.1.1 A járató a forgószárnyas légijárművön légijármű parancsnoknak csak olyan légijármű-vezetőt jelöljön ki, aki megelőző kilencven nap folyamán az adott forgószárnyas légijármű típussal, vagy annak típus változatával legalább három fel és leszállást hajtott végre. 2007/70/II. szám 7.4.1.2 Amikor egy repülőgép parancsnok azonos típusú forgószárnyas légijármű különböző változatait, vagy a légiüzemeltetési eljárások, a rendszerek és a kiszolgálás tekintetében hasonló jellemzőkkel bíró, de eltérő típusú forgószárnyas légijárműveket vezeti, az állam döntse el, hogy a 7.4.1.1 bekezdés követelményeit milyen feltételekkel lehet összekapcsolni minden egyes változatra, vagy minden egyes forgószárnyas légijármű típusra vonatkozóan. 7.4.2 Folyamatos gyakorlatban tartás – másodpilóta 7.4.2.1 A járató a repülési rendszerek fel és leszállás végrehajtása közben történő kezelésére csak olyan másodpilótát jelöljön ki, aki a megelőző kilencven nap folyamán az adott forgószárnyas légijármű típuson légijármű parancsnokként, vagy másodpilótaként szolgálatot teljesített és a légijárművet ilyen minőségében vezette, vagy az erre a célra elfogadott mesterséges repülés gyakorló berendezésen bizonyította alkalmasságát a másodpilóta feladatainak ellátására. 7.4.2.2 Amikor egy másodpilóta azonos típusú forgószárnyas légijármű különböző változatait, vagy a légiüzemeltetési eljárások, a rendszerek és a kiszolgálás tekintetében hasonló jellemzőkkel bíró, de eltérő típusú forgószárnyas légijárműveket vezeti, az állam döntse el, hogy a 7.4.2.1 bekezdés követelményeit milyen feltételekkel lehet összekapcsolni minden egyes változatra, vagy minden egyes forgószárnyas légijármű típusra vonatkozóan. 7.4.3 Légijármű parancsnok útvonal és helikopter repülőtér jogosítása 7.4.3.1 A járató a légijármű-vezetőt forgószárnyas légijármű parancsnokként mindaddig ne jelölje ki olyan útvonalra, vagy útvonal szakaszra, amelyre az érintett légijármű-vezetőnek nincs érvényes jogosítása, amíg az érintett légijármű-vezető eleget nem tesz a 7.4.3.2 és 7.4.3.3 pontok előírásainak. 7.4.3.2 Valamennyi érintett légijármű-vezető a járató számára bizonyítsa, hogy megfelelő mértékben ismeri a következőket:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes